Ivanhoe (cinta de 1952)

:*Iste articlo ye sobre una cinta anglo-estausunidense de cine d'aventuras de 1952; ta atros usos, se veiga *'Ivanhoe (desambigación)** y **Ivanhoe (cinta)***.

***Ivanhoe**'' (títol orichinal d'a cinta, estrenada en [[Aragón]] con ixe mesmo títol) ye una [[cinta]] de [[cine d'aventuras]] [[Cine de drama|dramatico]]-[[Cine de romance|romanticas]] de l'anyo [[1952]] coproducida por o [[cine britanico]] y lo [[cine estausunidense]], dirichida por [[Richard Thorpe]] seguntes un [[guión adaptau]] por [[Aeneas MacKenzie]], [[Noel Langley]] y [[Marguerite Roberts]] (basau en a [[novela]] ''[[Ivanhoe]]'', publicada por [[Walter Scott]] en [[1819]]), con una [[banda sonora orichinal]] de [[Miklós Rózsa]], una [[dirección de fotografía]] de [[Freddie Young]] y una [[producción cinematografica]] de [[Pandro S. Berman]] ta la [[productora cinematografica]] ''[[Metro-Goldwyn-Mayer]]''. De l'[[elenco]] d'a cinta en fan parte, en os suyos papels principals, os [[actor]]s [[Robert Taylor]], [[Elizabeth Taylor]], [[Joan Fontaine]], [[George Sanders]], [[Emlyn Williams]], [[Robert Douglas]], [[Finlay Currie]], [[Felix Aylmer]], [[Francis De Wolff]], [[Norman Wooland]], [[Basil Sydney]], [[Harold Warrender]], [[Patrick Holt]], [[Roderick Lovell]], [[Sebastian Cabot]], [[John Ruddock]], [[Michael Brennan]], [[Megs Jenkins]], [[Valentine Dyall]], [[Lionel Harris]], [[Carl Jaffe]], [[Guy Rolfe]], [[May Hallatt]], [[Robert Brown]], [[Martin Benson]] y [[Jack Churchill]].

En incluyir a [[Marguerite Roberts]] en a [[lista negra de Hollywood]] d'o clamau ''[[Comité d'Actividaz Anti-americanas]]'' promoviu por o senador [[Joseph McCarthy]] mientres que se yera rodando la cinta, a productora ''[[Metro-Goldwyn-Mayer]]'' solicitó y obtenió d'o ''[[Screen Writers Guild]]'' l'autorización ta suprimir o suyo nombre d'os títols de credito d'a cinta, encara que posteriorment se li restablió la suya autoría d'o [[guión cinematografico]] d'a cinta.

En tornar enta lo suyo [[reino d'Anglaterra]] dimpués de partecipar en a [[Tercera Cruzada]], lo [[Lista de reis d'Anglaterra|rei]] [[Ricardo I d'Anglaterra]] desaparixe. ''Ivanhoe'', que encara que ye un [[Saxons|saxón]] ye partidario d'o rei, lo busca, dica que troba que l'ha feito presonero lo duque [[Leopoldo V d'Austria|Leopoldo]] d'[[Ducau d'Austria|Austria]], qui demana como rescate una gran cantidat de [[diners]]. ''Ivanhoe'' tamién conoix en ixe momento que lo [[chirmano]] d'o rei, [[Chuan I d'Anglaterra|Chuan Sin Tierra]], aproveita d'a situación ta gubernar o país en o suyo propio proveito amagando la petición de rescate de l'austriaco. ''Ivanhoe'' torna en Anglaterra y contacta con os normandos partidarios d'o rei, ''sir Brian de Bois-Guilbert'' y ''sir Hugh de Bracy'' y los leva en casa de su [[pai]], ''Cedric o Saxón'', un d'os pocos representants d'a nobleza saxona anterior a la [[conquiesta normanda d'Anglaterra]], pero su pai no ye masiau conforma con que su fillo sía partidario d'un normando. ''Lady Rowena'', a pupila de ''Cedric'', ye la [[novia]] d**Ivanhoe* y preba de fer una reconciliación, pero finalment *Ivanhoe* marcha, en busca d'os 150.000 marcos de plata d'o rescate. En casa de su pai ha coincidiu con *Isaac de York*, un [[Chudieus|chudieu]] a qui bien luego atacan un soldaus normandos, defendendo-lo *Ivanhoe*, qui l'escolta dica la suya casa en [[Sheffield]]. En plegar-ie conoix a *Rebeca*, la filla d*'Isaac*, qui l'aduya con as suyas [[choya]]s ta que pueda mercar una [[armadura]] y partecipar en un important torneu; ista s'enamora d'él, pero *Ivanhoe* no li correspon, en estar él enamorau de *Rowena*. Tanimientres, con a mediación de *Rebeca* y *Ivanhoe* los chudieus acceden a financiar o rescate d'o rei. Pero Chuan Sin Tierra ordena lo secuestro de *Rebeca* y demana por ella un rescate de 100.000 marcos, sabendo que lo chudieus no pueden financiar toz dos rescates.

A cinta s'ambienta en o [[sieglo XII]] en [[Austria]] y en [[Anglaterra]] (incluyindo-ie as localidaz de [[Sheffield]], [[Ashby-de-la-Zouch]] y [[York]], y las suyas escenas se filmoron en os *MGM British Studios'' en Hertfordshire en Anglaterra y en Karneid, Lana y Sterzing en a provincia autonoma de Bozen en Italia.

Se tracta d'una cinta que recibió bellas nominacions a premios cinematograficos, en destacando tres nominacions a los Premios Oscar en a suya 25<sup>ena</sup> edición (Millor Cinta, Millor Fotografía en Color y Millor Banda Sonora Orichinal) y dos nominacions a los Premios Globos d'Oro (Millor Cinta Promotora de l'Entendimiento Mundial y Millor Fotografía) en a suya 10<sup>ena</sup> edición.

## Elenco

## Se veiga tamién
* Cine en 1952.
* Cintas de 1952.

## Referencias